કાંદિવલી પોલીસ-સ્ટેશનના સિનિયર પોલીસ-ઇન્સ્પેક્ટર મુકુંદ પવારે ‘મિડ-ડે’ને જણાવ્યું હતું કે ‘સંતોષીમાતાના મંદિર સામે જય અપાર્ટમેન્ટમાં C-૩૯માં રહેતા મનીષ શાહની અઢી વર્ષની દીકરી યાશી ગઈ કાલે બપોરે ૧૨.૪૫ વાગ્યે તેના ઘરના ચોથા માળના બેડરૂમની બારીની બૉક્સ-ગ્રિલમાં રમતી હતી ત્યારે એમાંથી સરકી ગઈ હતી અને નીચે પડી ગઈ હતી. યાશીને તરત જ ડૉ. ચિરાગ મહેતા હેલ્થ સેન્ટરમાં ખસેડવામાં આવી હતી, પરંતુ ફરજ પરના ડૉક્ટરે તેને મૃત જાહેર કરી હતી.’